NaiveNeuron/SloPal huggingface dataset:
Štefanec, Ivan, poslanec NR SR (2012-10-23):
Ďakujem pekne, pani podpredsedníčka. Myslím, že pán poslanec Frešo to vystihol, keď zdôraznil, že nastavenie daní na úroveň takú ako vo vyspelejších krajinách západnej Európy z nás tieto krajiny neurobí. Práve si myslím, že je to naopak, keď budeme mať rozumnú daňovú politiku, dokážeme skôr podporiť hospodársky rast a tým vytvoriť viac pracovných miest a tým skôr dobehnúť vyspelejšie krajiny. Poznáme tieto príklady aj z ďalších krajín, ktoré vstupovali do Únie v tom čase ako my. Litva bola jeden príklad. Keď zvýšili priame dane o 5 %, tak očakávania sa naplnili len na 59 %, čo sa týka príjmu z dane, z príjmu právnických osôb v štátnom rozpočte. Ďalší príklad je Estónsko, keď išli opačnou cestou ako na Slovensku. Konsolidovali cez výdavky štátneho rozpočtu, znižovali dane. Dnes výsledok je prebytok v štátnom rozpočte. Majú plusový výsledok a nemusia riešiť deficit a tak ďalej, a tak ďalej. Daňová politika je významným nástrojom na to, aby podporila hospodársky rast a aby zabezpečila lepšiu životnú úroveň občanov. Myslím si, že aj na základe našich skúseností, aj na základe týchto príkladov z podobne sa rozvíjajúcich krajín môžeme jasne konštatovať, že každé zvyšovanie priamych daní, každá komplikácia do odvodového systému a do daňového systému je len prekážkou v ďalšom rozvoji a predovšetkým v tvorbe pracovných miest. Preto tento zákon, tak ako povedal rečník, je zrelý na skončenie a nepokračovanie v rozprave. Ďakujem.
Puci, Róbert, poslanec NR SR (2019-11-28):
Raz-dva, nejde. Ďakujem pekne. Kolegovia z výboru pre financie a rozpočet, chcem oznámiť, že výbor zasadá dnes o 12.15 v zasadačke výboru. Ďakujem pekne.
Zelník, Štefan, poslanec NR SR (2018-09-13):
Ďakujem pekne za slovo. Áno, ja súhlasím s tým, čo ste povedali. Chcem aj oceniť tú promptnosť pána kolegu Mareka Krajčího, že okamžite zareagoval, keď tento návrh prišiel a tieto dve látky tam zaradil. Preto som aj ja, aj kolega Blanár sme to podpísali, tento pozmeňujúci návrh, pretože je to super, že takto by sa malo asi pracovať v parlamente, že áno. Má takú informáciu, rýchlo na to zareagoval a ja mu za to ďakujem. A preto aj ten návrh, samozrejme, že podporíme.
M. Hort, podpredseda NR SR: (2008-07-01):
S faktickými poznámkami nevystúpil nikto, konštatujem, že sme rozpravu ukončili. A prerušujem rokovanie o tomto bode programu, v súlade s dohodou z politického grémia budeme hlasovať o 11.00 hodine. Ďalej nasleduje prvé čítanie o návrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh zákona ste dostali ako tlač 674. Návrh na jeho pridelenie na prerokovanie výborom je v rozhodnutí č. 673. Teraz dávam slovo poslankyni Tatiane Rosovej, aby návrh zákona uviedla. Pani poslankyňa, nech sa páči.
Suja, Jaroslav, poslanec NR SR (2011-05-26):
V tejto situácii je minister Galko nútený prijímať opatrenia, ktoré obmedzujú poslanie ozbrojených síl, napr. zastavenie výcviku v niektorých oblastiach, predovšetkým v letectve, neopravovanie zastaranej techniky, čo má negatívny dosah na ich schopnosť plniť svoje úlohy v domácom aj v medzinárodnom krízovom manažmente. Na druhej strane, keď predostrel návrh stiahnutia našich vojakov z Cypru z finančných dôvodov a z dôvodov nízkeho efektu pre rozvoj ozbrojených síl, nikto ho nepodporil. A teda podotázka je, či podporíte ministra obrany v jeho riešeniach.
Grendel, Gábor, podpredseda NR SR (2022-02-25):
Pán poslanec Baránik.
Ďurkovský, Andrej, poslanec NR SR (2011-09-07):
Ja len... (Rečník uviedol faktickú poznámku bez použitia mikrofónu, takže nebolo nič počuť.)
Pellegrini, Peter, predseda NR SR (2014-12-10):
Pán poslanec Susko.
Schlosár, Rastislav, poslanec NR SR (2020-04-23):
Ďakujem za slovo. Pán predseda Marian Kotleba, ty si veľmi dobre demaskoval pravú tvár tejto vlády v tom, ako sa chystá v podstate posilniť práva sexuálnych deviantov, ktoré by v konečnom dôsledku viedli aj k zavedeniu registrovaných partnerstiev homosexuálov, a to tým, že do samotného programového vyhlásenia si uviedla tú vetu, ktorú sme tu počuli pred chvíľkou, že zlepší legislatívu v oblasti majetkových práv, týkajúcich sa osôb žijúcich v spoločnej domácnosti. Ja si myslím, že každý uvažujúci človek vidí, že toto je jasný odkaz na to, aby sa posilnili práve práva nie nejakých nezosobášených párov, ale v prvom rade týchto rôznych sexuálnych deviantov. Ale ja by som chcel ešte doplniť jednu vec, o ktorej si nehovoril a ktorá takisto dokazuje to, že táto vláda nemá problém so sexuálnymi deviáciami, a to konkrétne tým, že na strane 17 svojho vyhlásenia uvádza, že bude pokračovať v aktivitách iniciatívy pre otvorené vládnutie, zachová úrad splnomocnenca vlády Slovenskej republiky pre rozvoj občianskej spoločnosti, ako aj svoje existujúce stále poradné orgány. No a medzi takéto existujúce stále poradné orgány patrí aj tzv. výbor pre práva lesieb, gayov, bisexuálnych, transrodových a intersexuálnych osôb, ktoré zaviedla ešte bývalá Ficova vláda v roku 2012. Čiže aj tento výbor zostane zachovaný. Teda ak si niekto myslel, že keď bude vo vláde minister pán Krajniak, ktorý tak ostentatívne dáva najavo svoje konzervatívne kresťanské zmýšľanie, alebo že tam budú ľudia ako pán Vašečka, že toto bude nejakou zárukou toho, že Slovenská republika bude stáť na nejakých tradičných hodnotách, tak stačí si prečítať programové vyhlásenie vlády a je jasné, že týmto smerom sa to nebude uberať. Ďakujem pekne.
Bugár, Béla, podpredseda NR SR (2017-04-06):
Pán poslanec Madej.
Kovačócy, Marián, poslanec NR SR (2013-12-18):
Ďakujem za slovo. V rozprave vystúpil pán poslanec Galko, avšak nepodal žiadny návrh. Preto prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2016-06-07):
Ja by som iba, pán predseda, chcel vám pripomenúť vaše vlastné slová, keď ste preberali mandát alebo sa ujímali funkcie predsedu Národnej rady. Poprosím, aby ste kolegov ukľudnili, lebo ja normálnu vec vám chcem povedať... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-09-14):
Registrujeme, aj keď k tomu dnes už asi nedôjde. Nech sa páči, pán spravodajca, pán poslanec Jozef Lukáč. Určil ho navrhnutý gestorský ústavnoprávny výbor a poprosím ho, aby nám predniesol spravodajskú informáciu.
M. Číž, podpredseda NR SR: (2007-02-07):
Vážené kolegyne, kolegovia, vzhľadom na to, že je vyhlásená prestávka, je 12.00 hodín, pravdepodobne sa k hlasovaniu už nedostaneme. Vyhlasujem opäť prestávku s tým, že od 14.00 hodiny pokračujeme v riadnom programe s tým, že hlasovanie je opäť o 17.00 hodine, tak ako to máme stanovené v rokovacom poriadku a na základe dohody poslaneckého grémia. Želám príjemnú dobrú chuť. (Prerušenie rokovania o 12.04 hodine.) (Pokračovanie rokovania o 14.05 hodine.)
Kotleba, Marek, poslanec NR SR (2021-10-21):
Ďakujem za slovo, pán podpredseda. Ďakujem pánovi poslancovi Schlosárovi, že takýto zákon priniesol, pretože v tejto dobe očkovacej mánie, kde televízie zarábajú na reklame na očkovanie strašné peniaze zo štátneho rozpočtu a na druhej strane idú sa zvyšovať ceny energií, ceny plynu, ceny elektriny a peniaze na očkovanie, na propagáciu očkovania a lotérie sa nájdu a stále za takéto očkovanie, ktoré sa vraví, že je dobrovoľné, ale veď všetci vieme, že dobrovoľné úž dávno nie je, pretože obmedzenia zo strany vlády naznačujú, že takéto očkovanie už dávno dobrovoľné nie je, pretože obmedzuje vstup ľudí do prevádzok, ktorí očkovaní napríklad nie sú. Takže o dobrovoľnosti by som už veľmi nerozprával. A ďalšia vec je tá, že zoberme si, že pri očkovaní vám dajú podpísať informovaný súhlas, v ktorom beriete na vedomie nejaké tie poškodenia, ale pozrite si iba nejaký príbalový leták paralenu a je vám úplne jasné, čo všetko tam napísané je, a to nevravím ešte príbalový leták k nejakým antibiotikám, ktoré majú omnoho viac nežiaducich účinkov ako ten paralen, a ku vakcíne vám nedajú žiadny príbalový leták, ktorý by ste si mohli naštudovať, načítať, proste vám to tam dajú a vybavené. A za toto všetko, ak by to spôsobilo tie nežiaduce účinky, nikto nie je zodpovedný. Nikto za to nikomu nezaplatí a aj keby zaplatil, tak to zdravie tým deťom alebo už či tým seniorom, alebo aj ľuďom v produktívnom veku vôbec nevráti. A zoberme si len jednu vec, že napríklad taká firma BioNTech, ktorá mala ešte pred rokom, pred dvomi hodnotu 6 mld. dolárov má v súčasnosti hodnotu okolo 160 mld. dolárov a stále za to nie je zodpovedná. Tak ďakujem pekne.
Bugár, Béla, podpredseda NR SR (2016-09-14):
Pán poslanec Dostál.
Žiga, Peter, podpredseda NR SR (2023-12-20):
Pán poslanec Kišš.
V. Veteška, podpredseda NR SR: (2006-01-31):
(Hlasovanie.) Prítomných 137, za 73, proti 3, zdržalo sa 57, nehlasovali 4. Prijali sme návrh uznesenia. Teraz budeme hlasovať o vládnom návrhu zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení neskorších predpisov a o zmene a doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . Prosím pána poslanca Minárika.
P. Paška, predseda NR SR: (2008-06-18):
(Hlasovanie.) 141 prítomných, 131 za, 9 sa zdržalo, 1 nehlasoval. Body zo spoločnej správy sme schválili.
P. Prokopovič, minister dopravy, pôšt a telekomunikácií SR: (2004-05-13):
Vláda Slovenskej republiky na svojom zasadnutí dňa 10. marca 2004 uznesením č. 219 súhlasila s ratifikáciou Protokolu o pristúpení Európskeho spoločenstva k Medzinárodnému Dohovoru EUROCONTROL atď. Slovenská republika sa stala zmluvnou stranou Medzinárodného Dohovoru EUROCONTROL o spolupráci v záujme bezpečnosti letovej prevádzky dňom 1. 1. 1997. Medzinárodný Dohovor EUROCONTROL o spolupráci v záujme bezpečnosti letovej prevádzky zo dňa 13. decembra 1960 v znení neskorších úprav a dodatkov zjednotených v Protokole zo dňa 27. júna 1997 je medzinárodnou zmluvou prezidentského typu. Predmetom Protokolu je rozšírenie zmluvných strán Dohovoru o nový subjekt, ktorým je Európske spoločenstvo. Týmto všetky povinnosti a záväzky vyplývajúce z Dohovoru sa rozširujú aj na Európske spoločenstvo. Účelom pristúpenia Európskeho spoločenstva k Dohovoru je poskytnúť súčinnosť Európskej organizácie pre bezpečnosť letovej prevádzky (EUROCONTROL) pri dosahovaní jej cieľov a najmä v tom, aby sa stala jediným výkonným orgánom povereným vytvárať politiku riadenia letovej prevádzky v európskom vzdušnom priestore. Zároveň vás, Vážená Národná rada, prosím o podporu na vyslovenie súhlasu s Protokolom podľa článku 86 písm. d) Ústavy Slovenskej republiky. Ďakujem.
Viskupič, Marián, poslanec NR SR (2024-02-06):
Ďakujem za slovo, pán predsedajúci. Pani poslankyňa, ďakujem pekne, že ste poskytli zasa nový, iný pohľad na práve prerokovávaný zákon. Športová korupcia je možno zaznávaný a málo viditeľný, ale o to závažnejší problém. Má veľa foriem, presne ako si spomenula. Táto téma je ešte o to smutnejšia, že asi nemôže byť väčší kontrast medzi tým, že práve športom chceme vychovávať deti k fair play, no a znižovanie trestov za korupciu je skutočne veľká rana pre integritu športu a pre fair play ako takú, presne ako si spomenula. Zároveň ako všetok organizovaný zločin, aj športová korupcia a hlavne teda tá časť, ktorá sa venuje stávkovaniu, je veľmi-veľmi globalizovaná a zníženie trestov za korupciu urobí zo Slovenska aj v tejto oblasti, bohužiaľ, ešte zaujímavejšiu krajinu pre medzinárodný organizovaný zločin, bohužiaľ, so všetkými dôsledkami pre naše deti, našich športovcov alebo športových fanúšikov. Aj toto ukazuje, ako dôležité je štandardné legislatívne konanie, kde by aj tieto pohľady dostali šancu práve v medzirezortnom pripomienkovom konaní. Možno by potom nemusela koalícia prichádzať s pozmeňovákmi, ktoré možno niečo vylepšia, ale svojou nesystémovosťou zasa len pridajú ďalšie a ďalšie problémy. Veľmi dúfam, že aj toto tvoje vystúpenie môže otvoriť oči niektorým poslancom koalície, ktorí majú úprimne blízko k skutočnému fair play športu. Takže ďakujem pekne za tvoje vystúpenie a dúfam, že ho počúvali aj naši koaliční kolegovia. Ďakujem pekne.
Paška, Pavol, predseda NR SR (2012-09-26):
Hlasujeme. (Hlasovanie.) 131 prítomných, 14 za, 19 proti, 96 sa zdržalo, 2 nehlasovali. Návrh sme neschválili.
Hrnčiar, Andrej, podpredseda NR SR (2019-05-21):
Vyhlasujem; pardon, musím vás prerušiť; obedovú prestávku do štrnástej.
Laurenčík, Milan, podpredseda NR SR (2021-06-24):
Pán poslanec Štefan Kuffa.
Gibalová, Monika, poslankyňa NR SR (2015-10-01):
Ďakujem. Vážený pán predseda, dajte hlasovať o tom, aby predmetný návrh zákona sme prerokovali v druhom čítaní.
Laššáková, Jana, podpredsedníčka NR SR (2014-12-04):
Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Gábora Gála a Árpáda Érseka na vydanie zákona, ktorým sa mení a dopĺňa zákon č. 544/2002 Z. z. o horskej záchrannej službe v znení neskorších predpisov . Návrh zákona je pod tlačou 1214. Návrh na jeho pridelenie na prerokovanie výborom je v rozhodnutí č. 1219. Dávam slovo pánovi poslancovi Árpádovi Érsekovi, aby návrh zákona uviedol. Nech sa páči, pán poslanec.
P. Paška, predseda NR SR: (2009-06-19):
Tieto body sme schválili.
B. Bugár, podpredseda NR SR: (2004-06-17):
(Hlasovanie.) Prítomných je 137 poslancov, za návrh 62, proti 50, zdržalo sa 24, nehlasoval 1. Konštatujem, že tento procedurálny návrh nebol schválený. Nech sa páči.
F. Mikloško, poslanec: (2002-05-30):
J. Migaš, predseda NR SR: Panie poslankyne, páni poslanci, budeme hlasovať ešte raz o návrhu uznesenia, ktorý predniesol predseda zahraničného výboru. Jedni hovoríte tak, druhí tak. Prezentujme sa a hlasujme o návrhu uznesenia, ktorý predniesol predseda zahraničného výboru pán poslanec Weiss. Hlasujeme. (Hlasovanie.) Prítomných je 74 poslancov. Panie poslankyne, páni poslanci, pán Mikloško predniesol procedurálny návrh, aby sme hlasovali o kandidátovi na člena Súdnej rady za Národnú radu. Dávam o tomto návrhu hlasovať. Prezentujme sa a hlasujme. Hlasujeme o procedurálnom návrhu pána poslanca Mikloška, aby sme hlasovali o ďalšom kandidátovi na člena Súdnej rady za Národnú radu. Hlasujeme. (Hlasovanie.) Prítomných je 70 poslancov. 15-minútová prestávka. (Prestávka.) (Po prestávke.) J. Migaš, predseda NR SR: Panie poslankyne, páni poslanci, žiadam vás, aby ste prišli do rokovacej miestnosti, budeme hlasovať o procedurálnom návrhu pána poslanca Mikloška, aby sme uskutočnili tajné hlasovanie o kandidátovi na člena Súdnej rady za Národnú radu. Týmto sme prerušili rokovanie schôdze, čiže teraz sa vrátime k tomu hlasovaniu návrhu pána poslanca Mikloška, ktorý dal procedurálny návrh, aby sme uskutočnili tajné hlasovanie o kandidátovi na člena Súdnej rady za Národnú radu. Panie poslankyne, páni poslanci, prerušil som hlasovanie o tomto bode, pretože nebol dostatok poslancov. Prezentujme sa a hlasujme. Hlasujeme o návrhu pána poslanca Mikloška. Hlasujeme. Hlasujeme o tom, aby sme dnes uskutočnili tajné hlasovanie o kandidátovi na člena Súdnej rady za Národnú radu. O tom hlasujeme. To bol procedurálny návrh pána poslanca Mikloška. (Hlasovanie.) Panie poslankyne, páni poslanci, je prítomných 56 poslancov. Národná rada nie je schopná sa uznášať. Zajtra na 8.30 hodinu zvolávam poslanecké grémium. Na 9.00 hodinu chcem požiadať poslancov, aby boli v rokovacej miestnosti, budeme hlasovať o všetkých návrhoch zákonov a uznesení, ktoré boli prerokované včera aj dnes. Čiže nebudeme o nich hlasovať o 11.00 hodine, ale o 9.00 hodine. Preto žiadam poslancov, aby prišli do parlamentu na 9.00 hodinu. Začneme rokovanie ďalšieho rokovacieho dňa Národnej rady ráno hlasovaním o prerokovaných bodoch včera a dnes. Prerušujem rokovanie tejto schôdze do zajtra do 9.00 hodiny. (Prerušenie rokovania o 18.38 hodine.)
Laššáková, Jana, podpredsedníčka NR SR (2014-12-02):
Pani poslankyňa Vášáryová, nech sa páči.
E. Kukan, minister zahraničných vecí SR: (2001-10-23):
Prekvapuje ma tá šírka neinformovanosti poslancov, ktorí tu majú takéto vyhlásenia. Predhadzovanie Českej republiky ako krajiny, ktorá bojuje ako lev a my sa jednoducho vzdávame, nemá absolútne nijaké opodstatnenie. Tvrdenie o tom, že Česi majú dvojročné prechodné obdobie v kapitole Slobodný pohyb osôb a my máme 7 rokov, páni, to hádam nemyslíte vážne, to hádam nemyslíte vážne takéto bludy. Česi nevyrokovali nič iného, než sme vyrokovali my. A ešte by som chcel povedať a poradiť pánom poslancom, ktorí sa zaujímajú, ako rokujeme, 26. októbra bude ďalšie kolo rokovaní na úrovni hlavného vyjednávača. Zúčastní sa ho pán Figeľ, ktorý príde sem k vám do parlamentu, ako vždy v predchádzajúcich prípadoch a na pôde zahraničného a integračného výboru bude informovať o tom, s akými negociačnými pozíciami pôjde do Bruselu. Máte možnosť sa k tomu vyjadriť a máte možnosť byť o tom informovaní. Ešte jednu informáciu by som rád poskytol, pred rokovaním o citlivých kapitolách, ako je Slobodný pohyb osôb a Slobodný pohyb kapitálu som zvolal rokovanie na ministerstvo zahraničných vecí všetkých politických strán. Za stranu HZDS - Ľudovú stranu sa zúčastnil jej predseda Vladimír Mečiar. Veľmi podrobne sme o týchto negociáciách hovorili, neboli vznesené nijaké pripomienky voči postupu, ktorý sme potom uplatnili. Takže keď hovoríme, aspoň si uvedomme, o čom hovoríme a trošku premýšľajme. Ďakujem. (Potlesk.) I. Presperín, podpredseda NR SR: Faktické poznámky k vystú-peniu pána ministra  tri. Uzatváram možnosť prihlásiť sa do faktických poznámok. Prvý pán poslanec Hofbauer. R. Hofbauer, poslanec: Pán minister Kukan, poviem, koho sme dobehli a predbehli v negociačných rokovaniach som si nevymyslel ja. To počujeme z vládnej úrovne nepretržite, ako keby sme boli na bežeckých pretekoch. Takže toto je úplne smiešne, ak takýmto spôsobom argumentuje štát, koho sme dobehli a predbehli. V takýchto rokovaniach nie je možné dobehnúť a predbehnúť nikoho, pretože každý obhajuje alebo mal by obhajovať svoje vlastné záujmy. A pri obhajovaní svojich vlastných záujmov nás nikto nemôže predbehnúť, preboha. Tak ak vládni predstavitelia hovoria o dobiehaní a predbiehaní, tak bolo by zaujímavé, aby ste vy predniesli svoju interpretáciu, ako vy to myslíte, pretože pre poslucháčov a pre občanov tohto štátu tieto tvrdenia sa javia ako infantilné. I. Presperín, podpredseda NR SR: Ďalej pani poslankyňa Mušková.
Matovič, Igor, poslanec NR SR (2018-10-23):
Čiže... (Prerušenie vystúpenia predsedajúcim.)
Viskupič, Marián, poslanec NR SR (2023-05-17):
Ďakujem pekne. No, Monika odišla, dobre, ono je to v podstate veľmi jednoduché. Každý jeden systém je tým stabilnejší, čím na viacerých nohách stojí. Je len škoda, že tu nie je pán, pán bývalý minister, veď ministerstvo životného prostredia úplne prirodzene bojuje proti tzv. zeleným púšťam, veľkým plochám monokultúr, ktoré škodia prírode, živočíchom, rastlinám, prostrediu, je to sú nestabilné, a teda robia všetko pre to, aby sa pre zmenšili, aby boli zelené pásy, aby sa stali variabilnejšími, aby sa pestovali plodiny rôzne, viacej teda typov plodín a zaujímavé, a toto je teda správny prístup a zaujímavé je, že teda pre motory, pre pohony je správny postup všetko zakázať a nechať len elektromobily. No nie, treba použiť to isté, čo aj sám pán Budaj povedal, že je fajn pre elektrinu, to isté, čo sám hovorí, že je fajn pre pôdohospodárstvo pre, pre manažment krajiny. No neuveriteľné, to isté je správne aj pre pohony jednoducho treba tie systémy nechať rôzne a už teda budúcnosť ukáže, čo z toho sa presadí a som presvedčený, práve, že sa presadí tá variabilita, pretože to je najstabilnejšia možnosť. Ďakujem pekne.
A. Belousovová, podpredsedníčka NR SR: (2007-10-25):
Ďalej s interpeláciou vystúpi pán poslanec Köteles. Nech sa páči, pán poslanec.
P. Hrušovský, podpredseda NR SR: (2001-12-06):
(Hlasovanie.) Prítomných je 111 poslancov, za 37, proti 49, zdržalo sa 22, nehlasovali 3. Neschválili sme, žiaľ, ani posledný pozmeňujúci návrh. Nech sa páči, pán poslanec Petrák, ďalšie návrhy.
J. Laššáková, poslankyňa: (2006-03-15):
Návrh na vyslovenie súhlasu Národnej rady Slovenskej republiky s Dohovorom o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o rozhodnom práve pre zmluvné záväzky, otvorenému na podpis 19. júna 1980, a k Prvému a Druhému protokolu o jeho výklade Súdnym dvorom Európskych spoločenstiev pridelil predseda Národnej rady Slovenskej republiky svojím rozhodnutím č. 1449 z 9. januára tohto roku na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Ústavnoprávny výbor Národnej rady Slovenskej republiky. Ako poverený spoločný spravodajca predkladám spoločnú správu o výsledku rokovania výborov v druhom čítaní. Výbory, ktorým bol návrh pridelený, prerokovali tento v určenej lehote. Ústavnoprávny výbor uznesením č. 957 z 24. januára 2006 a zahraničný výbor uznesením č. 222 z 24. januára 2006 odporúčali Národnej rade Slovenskej republiky podľa čl. 86 písm. d) Ústavy Slovenskej republiky s dohovorom vysloviť súhlas. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s dohovorom. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohovorom o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o rozhodnom práve pre zmluvné záväzky, otvorenom na podpis 19. júna 1980, a k Prvému a Druhému protokolu o jeho výklade Súdnym dvorom Európskych spoločenstiev vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 970 z 30. januára tohto roku. Týmto uznesením som zároveň bola poverená ako spoločná spravodajkyňa. Pán podpredseda, prosím, otvorte rozpravu.
J. Burian, poslanec: (2008-04-02):
Takže, prosím, pán predseda, dajte hlasovať naraz o všetkých pozmeňujúcich návrhoch.
Heger, Eduard, poslanec NR SR (2019-01-30):
Ďakujem pekne. Ja by som chcel tiež pripomenúť členom výboru, kolegom na kontrolu činnosti Vojenského spravodajstva, že dnes o 12.30 v rokovacej miestnosti 71, čiže budova ubytovacieho zariadenia, sa bude konať plánované rokovanie výboru. Ďakujem.
Jurinová, Erika, podpredsedníčka NR SR (2014-11-09):
Nech sa páči, do rozpravy pán poslanec Kaník.
Hlina, Alojz, poslanec NR SR (2012-09-25):
Tak ja si myslím, že snahy a tendencie dotknúť sa dvoch tých základných zákonov, ktoré upravujú ťažobnú činnosť, tu budeme toho svedkom. A ja som nedodal, a to chcem len doplniť teda, že tá výzva teda bola, že či pán predkladateľ v prípade, že by došlo k predloženiu účelového pozmeňováku, ten návrh stiahne. Ale, samozrejme, a tu chcem vyjadriť moje presvedčenie, nepredpokladám, že by bol priamo predkladateľ nejaký, by som povedal, vedomý si toho, že k niečomu takému môže dôjsť. Čiže to chcem len korigovať. Ďakujem pekne.
Kollár, Boris, predseda NR SR (2022-09-22):
(Zaznievanie gongu.) Vážené pani poslankyne, vážení páni poslanci, vzhľadom k tomu, že Národná rada je kvôli obštrukcii zablokovaná, dávam návrh, aby sme všetky hlasovania presunuli dnešné, terajšie na utorok na jedenástu hodinu okrem zaradenia tlačí v skrátenom legislatívnom konaní. Je, prosím, všeobecný súhlas? (Nesúhlasná reakcia pléna.) Nie, dobre, dávam o tomto hlasovať. Prosím, prezentujme sa a hlasujeme. (Hlasovanie.) Prítomných 141, za 110, proti 27, zdržali sa 2, nehlasovali 2. Uvedený návrh sme schválili. Teraz budeme, pokračujeme, skôr ako pristúpime... (Predsedajúci prijal hovor na internom telefóne.) Ďalej dávam návrh na prerokovanie správy o hodnotení plnenia pravidiel rozpočtovej zodpovednosti, je to tlač 1096, budúci týždeň v stredu 28. septembra o štrnástej hodine z dôvodu zahraničnej pracovnej cesty predsedu Rady pre rozpočtovú zodpovednosť. Je to bod 99 schváleného programu. Je, prosím, všeobecný súhlas? (Súhlasná reakcia pléna.) Áno, ďakujem, uvedené sme schválili. (Predsedajúci opäť telefonoval interným telefónom.) Vážené kolegyne, kolegovia, navrhujem, aby sme dnes návrhy vlády prerokovali dnes po interpeláciách a následne aby sme o nich hlasovali. Ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam, po nich prerokujeme správy príslušných inštitúcií. Je, prosím, všeobecný súhlas? (Reakcie z pléna.) Prosím, dávam o tom hlasovať, prezentujme sa a hlasujeme. (Hlasovanie.) Prítomných 138 poslancov, za 111, proti 1, zdržalo sa 23, nehlasovali 3. Konštatujem, že sme zaradili tieto nové body do programu 72. schôdze a určili sme termíny na ich prerokovania. Teraz prerušujem rokovanie do štrnástej. (Reakcia z pléna.) A, pardon, nevšimol som si, ospravedlňujem sa, pán poslanec Šeliga. Takže, nech sa páči, máte slovo.
Vitteková, Anna, poslankyňa NR SR (2013-09-25):
Ďakujem pekne. Dobré ráno. Pani podpredsedníčka, vážené pani poslankyne, páni poslanci, dovoľte, aby som vás informovala o stanovisku ústavnoprávneho výboru podľa § 29 ods. 2 zákona o rokovacom poriadku k pozmeňujúcemu návrhu podanému na schôdzi Národnej rady 19. septembra 2013. Ústavnoprávny výbor prerokoval podaný pozmeňujúci návrh poslankýň Renáty Zmajkovičovej a Anny Vittekovej a odporúča Národnej rade uvedený návrh schváliť. Výbor ma zároveň poveril, aby som na schôdzi Národnej rady informovala o prijatom stanovisku. Vážené kolegyne, kolegovia, chcem vás však informovať, že svoj podpis pod tento daný pozmeňujúci návrh beriem späť. Tým sa stal materiál neaktuálny, a teda aj stanovisko výboru. Ďakujem.
Kollár, Boris, predseda NR SR (2023-05-24):
Do rozpravy je prihlásený pán poslanec Vetrák. Nech sa páči, máte slovo.
Laššáková, Jana, podpredsedníčka NR SR (2013-05-28):
Na vystúpenie pána poslanca s faktickou poznámkou pani poslankyňa Košútová. Končím možnosť prihlásiť sa s faktickými poznámkami. Nech sa páči, pani poslankyňa.
Matovič, Igor, poslanec NR SR (2016-04-19):
Na niektorých velikánov ducha myslím si, že nemá zmysel reagovať. Ako myslím napríklad na pána Hrnka. Ale začína to od ďalšieho velikána ducha vedľa neho, na pána Blahu, ktorý mi podsúval, hovoril tu o tom, že ako klamem. Ale bol schopný hneď klamať rovno, že ja hovorím, že Kotleba nie je problém. Ja som ani raz nehovoril, že Kotleba nie je problém. Ale povedal som, že váš argument, na ktorom stojí argumentácia, prečo ste hŕŕŕ, rýchlo museli zostaviť túto vládu, tak stojí na tom, že Kotleba je ohrozením Slovenska. No Kotleba nie je ohrozením Slovenska, že tu má štrnásť hnedých mužíkov. To štrnásť zo stopäťdesiat. Hovoril som, že nie ohrozením Slovenska je Kotleba, ale ohrozením Slovenska je korupcia vládnej strany SMER. Keď ste teda sa nesnažili počúvať. Keď hovoríte, že som urazil v priamom prenose ženu. Podľa mňa, keď žene, za ktorú sa iné ženy hanbia, za jej správanie, poviete, že to jej správanie, ktoré je veľakrát extrémne vulgárne, keď vykrikuje na druhých poslancov a naozaj vulgárne v sále, mimo sály, a keď jej poviete, keď znova na vás vykrikuje, že jej poviete, že takto si vlastne robí hanbu, druhým ženám, to nie je urážanie ženy, to je iba pomenovanie skutočnosti. A k pánovi Blanárovi, keď hovoríte o tom, že vláda Ivety Radičovej umožnila zisk. No áno, lebo vy ste ho zakázali a budeme platiť 30 mil. eur pokutu. Ale vy vládnete už ďalšie štyri roky a nezrušili ste ten zisk. Čuduj sa svete, prečo? Prečo tam nebol prísľub na väčšie platy zdravotných sestier a učiteľov? Lebo my sme im to nesľúbili, na rozdiel od vás. A keď pán Blanár hovorí, že zlodej ťažko uverí inému, že nekradne. Pán Blanár, ja naozaj nekradnem, mne to môžte uveriť.
Laššáková, Jana, podpredsedníčka NR SR (2012-08-03):
Pán poslanec Viskupič, nech sa páči.
Pellegrini, Peter, predseda NR SR (2023-12-05):
Pán poslanec Muňko.
Gašpar, Tibor, poslanec NR SR (2024-02-08):
Budeme hlasovať o bode 344 druhého pozmeňujúceho návrhu poslanca Galka.
Paška, Pavol, predseda NR SR (2013-10-30):
Budeme pokračovať, kolegyne, kolegovia, o slovo požiadala pani podpredsedníčka Národnej rady Jurinová.
Novotný, Viliam, poslanec NR SR (2011-07-08):
S odporúčaním gestorského výboru schváliť.
Viskupič, Jozef, poslanec NR SR (2016-10-14):
Ďakujem. Ja by som okrem sociálneho rozmeru vyzdvihol ešte rozmer, ktorý sa dotýka sektoru informatizácie a informatiky. A tak isto mám za to, že by bolo dôležité povedať o tom, že čo tento návrh zákona chce zaviesť pre sektor poskytovateľov internetu, lebo aj to sa nachádza pri propagácii hazardných hier. A chcem len upozorniť pre potreby prvého čítania a viac sa pripraviť na druhé čítanie, že robíme alebo legisla..., navrhovateľ robí dosť veľký zásah do, medzi, poskytovateľom internetu, pretože podľa súčasného znenia mám za to, že budú provajderi zodpovední za obsah, ktorý bude sprostredkovávaný na stránkach alebo pri propagácii hazardu. Myslím si, že sme neurobili dobre, pretože prichádzame s návrhom, ktorý hovorí v prvom rade o represii a nemáme žiadne key studies, nemáme žiadne vyhodnotenie iných typov politík, ako pri propagácii hazardu vyriešiť problém, aby nelicencované stránky a weby neboli najprv pokutované. Myslím si, že pokuty by mali byť ako posledným riešením. Viac k tomu asi budeme musieť povedať v druhom čítaní, pretože komunita ako Slovensko.Digital sa k tomuto nejakým spôsobom postavila a ja sa s ich návrhmi stotožňujem. Čiže represia, myslím si, že je posledným štádiom riešenia problému a tento zákon nerobí dobre.
Grendel, Gábor, podpredseda NR SR (2023-06-21):
Samozrejme, nech sa páči. Ešte pred tým dostane slovo pán spravodajca z výboru pre sociálne veci pán poslanec Erik Tomáš. Prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Krajniak, Milan, poslanec NR SR (2018-06-18):
Ďakujem, pán kolega. Iba jednu poznámku, my týmto návrhom nikoho nenútime, aby sa musel obrátiť takpovediac na súkromníka vo svojom zastupovaní. Pokiaľ mu nedôveruje, tak zostane zastupovaný štátom. Ale pokiaľ si myslí, že, že mu stojí za to tých 160 eur zaplatiť, je to na jeho slobodnom rozhodnutí. Nikoho nenútime, môže si to vybrať, iba ak by mal pocit, že mu naozaj hrozí, že v tej čakacej dobe tých niekoľkých mesiacov by mohol prísť o strechu nad hlavou, tak môže za tento poplatok si najať ktoréhokoľvek advokáta, súdneho exekútora, správcu konkurznej podstaty, aby ho právoplatne zastupoval a aby to konanie mohlo prebehnúť čím skôr.
P. Hrušovský, podpredseda NR SR: (2002-05-21):
(Hlasovanie.) 95 prítomných, 64 za, 14 proti, 11 sa zdržalo, 6 nehlasovalo. Konštatujem, že Národná rada námietku voči hlasovaniu pána poslanca Duraya prijala. Preto prosím pána poslanca Langoša, aby ako spoločný spravodajca uviedol návrh hlasovania o návrhu zákona ako o celku. Prosím o pokoj v rokovacej sále, páni poslanci. Pán poslanec Langoš. Pán poslanec Langoš. J. Langoš, poslanec: Dámy a páni, pán predsedajúci, hlasujme o zákone, tak ako bol schválený 11. marca roku 2002, teda v plnom znení.
J. Mikuš, poslanec: (2004-06-18):
K predmetnému návrhu zaujali výbory nasledovné stanovisko: v spoločnej správe máme šesť pozmeňujúcich návrhov, ktoré boli schválené v obidvoch výboroch a obidva výbory, Výbor Národnej rady pre financie, rozpočet a menu ako gestorský a Výbor Národnej rady pre sociálne veci a bývanie ho odporúčajú schváliť s pozmeňujúcimi a doplňujúcimi návrhmi. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Vážený pán predsedajúci, môžete otvoriť rozpravu, prosím.
M. Číž, podpredseda NR SR: (2009-12-02):
Vystúpením pána Haleckého sme vyčerpali prihlášky poslancov do rozpravy, vyhlasujem preto rozpravu za skončenú. Pani ministerka, chcete zaujať stanovisko? Máte slovo, nech sa páči.
Maďarič, Marek, poslanec NR SR (2011-02-02):
Ďakujem pekne. Pán poslanec Rafaj, náš návrh nikam neposúva podstatu našej odpovede na maďarský zákon o dvojakom občianstve. A v tomto zmysle teda vôbec nie je možné hovoriť o nejakom ústupku. My sme prijali na konci minulého obdobia silnú a účinnú odpoveď na maďarský zákon. Chcem pripomenúť, že sme ju prijali aj s podporou Kresťanskodemokratického hnutia, (Reakcia poslanca: „Za to im ďakujeme.“), za čo im ďakujeme. A pripomenieme to, keď budú možno o pár dní popierať samých seba. Na kritiku, že občianstvo môžu stratiť aj tí občania, ktorí to druhé občianstvo nadobudli štandardným spôsobom, sme už vtedy hovorili, že si vieme predstaviť úpravu. Ale už ju nebolo možné urobiť, pretože skončila s činnosťou vtedajšia Národná rada. Teraz sme prišli s takýmto návrhom, s takouto úpravou. A myslím si, že vôbec nie je chybou priznať si nedostatok a pokúsiť sa ho napraviť, pretože podstatné je, aby zostala v našej legislatíve účinná odpoveď na maďarský zákon, nie tá ilúzia, ktorú tu forsíruje pán Dzurinda a poslanci, prostredníctvom ktorých to sem predložil. A uvidíme teda, či dnes, zajtra, pozajtra sa k tejto iniciatíve strany SMER pridajú aj tí niektorí poslanci vládnej koalície, ktorí, mám pocit, zastávajú v tejto otázke veľmi podobný, ba, povedal by som, rovnaký názor. Ďakujem.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu prerokovať vládny návrh zákona v druhom čítaní. (Hlasovanie.) Prítomných 134 poslancov, za 118, zdržalo sa 14, nehlasovali 2. Konštatujem, že sme tento návrh schválili.
Blanár, Juraj, podpredseda NR SR (2023-02-02):
Pán Štefan Kuffa, máte slovo s faktickou poznámkou.
Bugár, Béla, podpredseda NR SR (2017-10-12):
Vážené panie poslankyne, vážení pani poslanci, otváram rozpravu a pýtam sa, či sa hlási niekto do rozpravy k tomuto bodu. Konštatujem, že nikto. Vyhlasujem rozpravu za skončenú. A teraz pristúpime k hlasovaniu. Len by ste sa mali vrátiť do rokovacieho priestoru. (Povedané so smiechom.) Vážené pani poslankyne, páni poslanci, budeme hlasovať najprv o návrhu poslancov, ktorí navrhujú, aby sa voľba členov Rady pre štátnu službu (tlač 697) vykonala tajným hlasovaním. Nech sa páči, prezentujme sa a hlasujme. (Hlasovanie.) Prítomných 111 poslancov, za 70, proti 38, 2 sa zdržali, 1 nehlasoval. Návrh bol schválený. Takže pristúpime k tajnému hlasovaniu, ktoré vykonáme na piatich hlasovacích lístkoch, kde, samozrejme, na každom hlasovacom lístku jednu z alternatív musíte označiť, buď za, zdržiavam sa alebo proti. Takže pristúpime k vykonaniu tajného hlasovania. (Akt tajného hlasovania.) (Po akte tajného hlasovania.)
L. Miklós, minister životného prostredia SR: (2005-09-23):
Návrh zákona upravuje najmä právo a povinnosti organizácií sídliacich na území Slovenskej republiky pri ich registrácii, akreditáciu environmentálnych overovateľov a dozor nad činnosťou overovateľov, pôsobnosť orgánov štátnej správy vo veciach manažérstva a auditu a zodpovednosť za porušovanie povinností ustanovených  týmto zákonom. Okrem toho v tomto návrhu sú premietnuté skúsenosti a požiadavky, ktoré vyplynuli z uplatňovania doteraz nášho zákona č. 468/2002 Z. z. o systéme EMAS. Návrh zákona nepredpokladá ekonomický dopad  na štátny rozpočet a má pozitívny vplyv na životné prostredie. Vážený pán predseda, skončil som.
Ďuriš Nicholsonová, Lucia, podpredsedníčka NR SR (2018-12-03):
V rozprave teraz vystúpi pán poslanec Mazurek.
Bugár, Béla, podpredseda NR SR (2010-12-16):
Pán poslanec Štefanec.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 146 poslancov, za 105, proti 22, zdržalo sa 17, 2 nehlasovali. Konštatujem, že sme schválili návrh novely zákona č. 18/1996 Z. z. o cenách. Ďalej prosím spoločného spravodajcu z výboru pre financie a rozpočet Tomáša Lehotského, aby uvádzal hlasovanie v druhom čítaní o návrhu poslancov na vydanie zákona, ktorým sa mení a dopĺňa zákon č. č. 595/2003 Z. z. o dani z príjmov (tlač 1654), bod 111. schváleného programu. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1654.)
Laššáková, Jana, podpredsedníčka NR SR (2013-06-27):
Ďakujem, pán podpredseda vlády, v poradí šiestu otázku položil pán poslanec Ľudovít Kaník, ktorý je prítomný, podpredsedovi vlády a ministrovi financií Slovenskej republiky Petrovi Kažimírovi a otázka znie: „Pán minister, kedy znížite dane pre právnické osoby, keďže všetci ekonómia vidia, že vaše zvýšenie daní spôsobuje úbytok pracovných miest a znižovanie konkurencieschopnosti Slovenskej republiky, pričom výber daní vôbec nerastie, skôr naopak. Väčšina krajín Európskej únie už pristúpila k zníženiu daní, lebo je to prorastové opatrenie. Na čo ešte čakáte?“ Poprosím vás o odpoveď, pán podpredseda vlády, ako aj o oznámenie ukončenia odpovede, nech sa páči.
Madej, Róbert, poslanec NR SR (2012-12-17):
Ďakujem veľmi pekne všetkým predrečníkom aj za pripomienky. Ja si myslím, že sme sa celkom zhodli, že táto právna úprava je potrebná z hľadiska zmeny. A budem veľmi rád, pán poslanec, keď si to naštudujete. Prosím, rešpektujte ma, ako právo poslanca podať pozmeňovací návrh a bol diskutovaný aj s kolegami na ústavnoprávnom výbore, aj s kolegami z opozície, aj s kolegami z profesijných organizácií na stretnutiach, pri ktorých, možno ste sa niektorých nezúčastnili aj vy. Ale faktom je to, že pokiaľ ide aj o nejaké ďalšie návrhy z hľadiska povinnosti na zavedenie, alebo zavedenie lehoty na podanie návrhu do obchodného registra, tam kvitujem a môžeme o tom diskutovať, samozrejme, ďalej, pretože každý, kto má záujem zlepšovať právnu úpravu, asi pochopí, že by išlo o možno logický návrh. Pokiaľ ide o to, čo povedal pán poslanec Kadúc, pán poslanec, rozdiel medzi zamestnancom notárskeho úradu a zamestnancom matričného úradu je z hľadiska ich zodpovednosti pracovnoprávnej a zodpovednosti za náhradu škody nulový. Rozdiel medzi zodpovednosťou zamestnanca notárskeho úradu a zamestnanca matričného úradu je z hľadiska trestnoprávnej zodpovednosti za spáchanie trestného činu tiež žiadny. Rovnako zodpovedajú obaja. Z hľadiska kvality výkonu si dovolím povedať, že štát zodpovedá za prenesený výkon štátnej správy. To znamená, zodpovednosť štátu za náhradu škody spôsobenú prípadným konaním matričných úradov je daná rovnako, ako je daná zodpovednosť notára za náhradu škody. Takže sú to porovnateľné veci.
M. Číž, podpredseda NR SR: (2007-03-28):
Vážené kolegyne, kolegovia, navrhujem, aby sme ďalej pokračovali nasledujúcim bodom programu, že by sme dokončili diskusiu o digitalizácii s tým, že po skončení tejto digitalizácie by sme vyhlásili výsledky volieb. Pokiaľ je súhlas, poprosím, vážené kolegyne, kolegovia, poprosím, aby ste zaujali opäť miesta v rokovacích laviciach. Vážení kolegovia, mám pocit, že mikrofóny nefungujú, ale... Pani kolegyňa Vaľová, páni kolegovia, zaujmite, prosím, miesta v poslaneckých laviciach. Chceme pokračovať, ukrajujeme sa o cenné minútky. Pán poslanec Bačík, poprosím srdečne naozaj, pán poslnaec Bačík, poprosím, pani Vaľová. Ešte raz, pani poslankyňa Vaľová, nemôžem vás poprosiť aj všetkých ostatných. Skúšam na našich, keby ste zaujali miesta v laviciach, aby sme mohli pokračovať v rozprave. Poprosím pána poslanca Minárika, aby pokračoval vo svojom vystúpení, aby ho dokončil. Má slovo.
Daniš, Zoltán, poslanec NR SR (2013-06-19):
Ďakujem za slovo, pani podpredsedníčka. Pán kolega Chren, na jednej strane ma teší, že máte takú dôveru a oceňujete a fandíte tejto reforme, no len opakovane ste sa dotkol, že stále na niečo čakáte. Nuž správne, pán minister to tu už niekoľkokrát vysvetlil, že momentálne sme v druhej etape. Tých etáp bude možno 5 alebo 6, aj dneska to zdôraznil. Takto dobre, ako vy ste hovorili, že dobré veci ešte neprišli, však prídu. Prosím vás pekne, ja chcem na jednu otázku zareagovať. Ja osobne si nemyslím – a mám s tým aj vlastné skúsenosti –, že tá decentralizácia z 2003, keď od 1. 1. 2004 vznikla špecializovaná štátna správa a z večera do rána vzniklo 64 špecializovaných krajských úradov, v každom kraji osem, 8 krát 8 je 64, až potom vznikla, prosím vás pekne, situácia, keď občania doslova sa nevedeli zorientovať, čo kde je a kde, kam by mali ísť. Ja vám poviem príklad z Nitry. To boli také pozície, bol som svojho času ako prednosta Krajského stavebného úradu, že, že starostovia prišli do Nitry, zobrali si taxík, lebo nevedeli, kde ten úrad vlastne leží. Ležal niekde uprostred sídliska na Chrenovej a tak ďalej a tak ďalej. Čiže osobne si myslím, nedokážem to v tejto krátkej faktickej poznámke vysvetliť, že práve tento systém, ktorý momentálne sa nastoľuje, ten správny, jedine tento môže priniesť tie očakávané efekty, o ktorých tu pán minister hovoril, pretože to nie je otázka, jak pán kolega Zajac doobeda hovoril, koľko ľudí budú tam a čo usporíme na mzdách alebo nie, tie efekty sú inde. Tie efekty sú vo využívaní majetku, v ďalších službách, doprave, telekomunikáciách, poisteniach, mohol by som to tu vymenovať. Tam sú tie efekty a oni sa určite dostavia, len tak, ako kolega Blanár povedal, buďme trošku trpezliví. Ďakujem.
Hrnčiar, Andrej, podpredseda NR SR (2018-09-17):
Aha, dobre, v poriadku. Takže prerušujem rokovanie o tomto bode programu a budeme pokračovať o deviatej ráno. (Prerušenie rokovania o 19.03 hodine.)
Jasaň, Viliam, poslanec NR SR (2013-02-07):
Ďakujem pekne. Z vašich úst to, čo ste tu dnes vypustili, je typické pre časť či čas, keď ste vy vládli na mnisterstve obrany. Ja na vašom mieste by som sa schoval niekde do myšacej dierky a nevykrikoval takýmto spôsobom, ako to robíte vy. Pán Galko, veď vy aj s takýmito svojimi vystúpeniami zasahujete ako politik do vyšetrovania. Ja vás môžem ubezpečiť, že ak niekto naozaj chce vyšetriť kauzu Gorila a nechce zasahovať do vyšetrovania, je minister Kaliňák. Ja na vašom mieste by som počkal, nech sú zodpovedané všetky otázky, ktoré sú spoločnosťou kladené. Nech sa vyšetria. A potom na základe výsledkov vyšetrovania si tu môžeme debatovať o tom, či to bolo dobré, nebolo dobré, či to urobili dobre, či to neurobili dobre, a aké sú politické závery z toho vyvodené. Ale dopredu hovoriť, to sa mi zdá trošku zvláštne. Ďakujem
Grendel, Gábor, podpredseda NR SR (2023-06-15):
Nech sa páči, pán minister.
P. Paška, predseda NR SR: (2007-11-28):
(Hlasovanie.) 141 prítomných, 79 za, 42 proti, 18 sa zdržalo, 2 nehlasovali. Konštatujem, že sme návrh postúpili do tretieho čítania. Pristúpime k tretiemu čítaniu . Otváram rozpravu. Pýtam sa, či chce niekto vystúpiť v rozprave. Nie. Vyhlasujem rozpravu za skončenú.
Puci, Róbert, poslanec NR SR (2014-12-02):
Ďakujem pekne. V rozprave vystúpil jeden poslanec, ktorý nepodal žiaden návrh. Pán predseda, dajte, prosím, hlasovať o návrhu uznesenia s tým, že Národná rada podľa čl. 86 psím. d) Ústavy Slovenskej republiky vyslovuje súhlas s Doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti.
Bugár, Béla, podpredseda NR SR (2019-10-24):
Ďakujem pekne. Otváram rozpravu a konštatujem, že som dostal štyri písomné prihlášky pani poslankýň a pánov poslancov. Za klub OĽANO pani poslankyňa Milanová, za ľudové Slovensko, Naše Slovensko pán poslanec Schlosár a okrem toho ešte je prihlásená písomne pani poslankyňa Shahzad a pán poslanec Marček. Takže pani poslankyňa Milanová, nech sa páči, máte slovo.
Figeľ, Ján, podpredseda NR SR (2013-09-19):
Ďakujem aj ja. Otváram všeobecnú rozpravu, do ktorej som nedostal písomnú prihlášku. Chcem sa teraz spýtať na ústne. Žiadne nie sú. Vyhlasujem všeobecnú rozpravu za skončenú. Netreba sa vyjadriť. Pán Martin Fecko, pokračujeme ešte, ak chcete. Ďalším bodom programu totiž je prvé čítanie o návrhu poslanca Martina Fecka na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a na vyššie územné celky, a o zmene a doplnení niektorých zákonov. Tento návrh zákona má tlač 630 a rozhodnutie na pridelenie č. 604. Teraz dávam znovu slovo Martinovi Feckovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov , tlač 630.)
B. Bugár, podpredseda NR SR: (2004-10-20):
V. Ďaďo, poslanec: Ďakujem pekne. Kolegyne, kolegovia, všetci, ktorí ste podporili navrhovaný zákon, vám veľmi pekne ďakujem za vašu podporu a chcem v závere ešte dve, tri vety. V mene predkladateľov, v mene poslaneckých klubov Komunistickej strany Slovenska, Strany Smer i Hnutia za demokratické Slovensko - Ľudovej strany, prosím vás ostatných, nezávislí poslanci, poslanci Slobodného fóra, poslanecký klub Kresťanskodemokraltického hnutia, Strany maďarskej koalície, SDKÚ i ANO, zvážte v nasledujúcej chvíli pri hlasovaní, či dôveru občanov, ktorú ste dostali, prejavíte i tým, že vaša vôľa sa prejaví v postúpení návrhu zákona do druhého čítania, kde je možnosť širokej diskusie rôznych návrhov i pozmeňujúcich návrhov a môže dôjsť k definitívnemu záveru, kde je možnosť, pokiaľ vám to vaša stranícka príslušnosť a svedomie nedovolí, jednoducho zákon zablokovať. Dnes je situácia tá, že by sme mali všetci brať do úvahy, že sme zodpovední, a našou povinnosťou je vyrovnať sa s nedostatkami, ktoré tento štát voči občanom zapríčinil. Ďakujem.
Grendel, Gábor, podpredseda NR SR (2020-07-24):
S faktickou poznámkou pani poslankyňa Cigániková.
Blanár, Juraj, podpredseda NR SR (2023-06-15):
Štyri faktické poznámky na vaše vystúpenie. Pán poslanec Suja ako prvý.
Jakab, Július, poslanec NR SR (2024-02-21):
Ja vlastne chcem povedať, že po štyroch mesiacoch, čo som tu v Národnej rade, tak prvýkrát mám taký pocit, že také fakt dobré fungovanie Národnej rady, hej? Že prebieha odborná diskusia aj z koalície, aj z opozície, kladú sa otázky bez toho, aby bol ktokoľvek osočovaný, tak vám chcem za to poďakovať, lebo 21. február je tým pádom pre mňa pamätný deň v tomto a myslím si, že ženy do politiky patria, ženy odborníčky, proste teraz sa tu aj ukazuje aj o fundovanej debate, aj o to, že pani kolegyňa Plevíková z koalície sa nebála pýtať a dostávala odpovede, na ktoré normálne reagovala. Čiže naozaj vám chcem, ženy, poďakovať za to, že som mohol toto zažiť, a prial by som si do budúcna aj viac takýchto debát pri iných zákonoch. Ďakujem veľmi pekne.
Bugár, Béla, podpredseda NR SR (2017-05-09):
Vážené panie poslankyne, páni poslanci, vyhlasujem dvojminútovú prestávku, potom pristúpime k jednotlivým hlasovaniam, k tým bodom, teda ktoré sme prerokovali. Pokiaľ som dobre počítal, štyri alebo päť bodov máme, štyri prerokované. (Dvojminútová prestávka.) (Po prestávke.)
R. Zajac, minister zdravotníctva SR: (2005-12-08):
Čo sa týka pána poslanca Pašku, ja vám naozaj nechcem nič vkladať, to nie je také umenie vám niečo vložiť, to je nad ľudský výkon. Ja vás len chcem ubezpečiť, že zmes rôznych populistických, socioidných, komunistických rečí na občana Slovenskej republiky v konečnej relácii platiť nebude. Vy im sľubujete „zemský ráj to na pohled“. A ja vám to hovorím preto celkom otvorene, lebo jedna vec je rozprávať a druhá vec je konať. A vy čo ste navrhli, to nie je ani rozprávanie, ani konanie. To sú ekonomické nezmysly, veď som to pomenoval presne. O to sympatickejšie sú mi potom čisté ľavicové prúdy, v ktorom je, áno, štát sa musí postarať, tomu rozumiem, no tak sme to tu 50 rokov mali. Ale to, čo vy produkujete, zmes pravo-ľavú, hore-dole je trošku niečo, pán poslanec, neurazte sa, viete, že ja s vami rád diskutujem, niečo podobné ako názov vašej firmy Facon, sorry.
Blanár, Juraj, podpredseda NR SR (2023-05-24):
Pani poslankyňa Majorová Garstková, môžete reagovať.